ด่วน! “ศบค.” คลายล็อก นั่งดื่มแอลกอฮอล์ในร้านได้ถึง 5 ทุ่ม-ต่อพ.ร.ก.ฉุกเฉินฯ อีก 1 เดือน
ด่วน! “ศบค.” คลายล็อกนั่งดื่มแอลกอฮอล์ในร้านได้ถึง 5 ทุ่ม แต่ชะลอเปิดสถานบันเทิง เหตุโควิดยังระบาด พร้อมต่อพ.ร.ก.ฉุกเฉินฯ อีก 1 เดือน 
ด่วน! “ศบค.” คลายล็อกนั่งดื่มแอลกอฮอล์ในร้านได้ถึง 5 ทุ่ม แต่ชะลอเปิดสถานบันเทิง เหตุโควิดยังระบาด พร้อมต่อพ.ร.ก.ฉุกเฉินฯ อีก 1 เดือน
22 ก.พ. 2564

ผู้สื่อข่าวรายงานว่า วันนี้ (22 ก.พ.64) ที่ประชุมศูนย์บริหารสถานการณ์การแพร่ระบาดของเชื้อไวรัสโคโรนา-2019 (COVID-19) หรือ ศบค. ชุดใหญ่ ที่มีพล.อ.ประยุทธ์ จันทร์โอชา นายกรัฐมนตรี และรมว.กลาโหม เป็นประธาน มีมติเห็นชอบผ่อนคลายมาตรการคุมเข้มโควิด-19 ในส่วนของร้านอาหาร โดยให้ร้านอาหารสามารถจำหน่ายเครื่องดื่มแอลกอฮอล์แบบนั่งดื่มในร้าน รวมถึงเล่นดนตรีสดได้ถึงเวลา 23.00 น. ทั้งนี้สามารถเริ่มดำเนินการตามมาตรการผ่อนคลายได้ทันทีที่มีประกาศคำสั่งของทางจังหวัด
สำหรับการผ่อนคลายการบังคับใช้มาตรการป้องกันและยับยั้งการแพร่ระบาดของโควิด-19 แบ่งตามพื้นที่ควบคุม มีรายละเอียดดังนี้
พื้นที่ควบคุมสูงสุดและเข้มงวด (สีแดง) มี 1 จังหวัดเท่าเดิม คือ สมุทรสาคร
พื้นที่ควบคุม (สีส้ม) เหลือ 8 จังหวัด จากเดิม 20 จังหวัด ได้แก่ กทม. สมุทรปราการ สมุทรสงคราม นนทบุรี นครปฐม ปทุมธานี ตาก และราชบุรี
พื้นที่เฝ้าระวังสูง (สีเหลือง) เหลือ 14 จังหวัด จากเดิม 17 จังหวัด ได้แก่ กาญจนบุรี สุพรรณบุรี พระนครศรีอยุธยา สระบุรี นครนายก ฉะเชิงเทรา เพชรบุรี ระนอง ชลบุรี ระยอง ชุมพร สงขลา ยะลา นราธิวาส
พื้นที่เฝ้าระวัง (สีเขียว) เพิ่มเป็น 54 จังหวัด จากเดิม 35 จังหวัด ได้แก่ กำแพงเพชร ชัยนาท นครราชสีมา นครสวรรค์ บุรีรัมย์ ประจวบคีรีขันธ์ พังงา เพชรบูรณ์ สุโขทัย สุราษฎร์ธานี อุทัยธานี กระบี่ กาฬสินธุ์ ขอนแก่น เชียงราย เชียงใหม่ ตรัง นครพนม ชัยภูมิ นครศรีธรรมราช น่าน บึงกาฬ ปัตตานี พะเยา พัทลุง พิจิตร พิษณุโลก แพร่ ภูเก็ต มหาสารคาม มุกดาหาร แม่ฮ่องสอน ยโสธร ร้อยเอ็ด ลำปาง ลำพูน เลย ศรีสะเกษ สกลนคร สตูล สุรินทร์ หนองคาย หนองบัวลำภู อำนาจเจริญ อุดรธานี อุตรดิตถ์ อุบลราชธานี อ่างทอง สระแก้ว จันทบุรี สิงห์บุรี ตราด ปราจีนบุรี และลพบุรี
สำหรับการผ่อนคลายมาตรการในแต่ละกิจการ/กิจกรรม ของแต่ละพื้นที่ เป็นดังนี้
พื้นที่สีแดง
– ร้านอาหาร เปิดได้ไม่เกิน 21.00 น. (สามารถรับประทานอาหารในร้านได้ แต่งดดื่มสุรา)
– สถานบันเทิง ผับ บาร์ ยังไม่อนุญาตให้เปิดบริการ
– ศูนย์การค้าและห้างสรรพสินค้า เปิดได้ไม่เกิน 21.00 น. (จำกัดจำนวนคน, งดจัดกิจกรรม)
– สถานศึกษา, สถาบันกวดวิชา ให้เรียนแบบออนไลน์เท่านั้น
– สถานที่ออกกำลังกายกลางแจ้ง, ยิม, ฟิตเนส ยังไม่อนุญาตให้เปิดบริการ
พื้นที่สีส้ม
– ร้านอาหาร เปิดได้ไม่เกิน 23.00 น. (สามารถรับประทานอาหาร และดื่มสุราในร้านได้)
– สถานบันเทิง ผับ บาร์ เปิดได้ไม่เกิน 23.00 น. (ดื่มสุรา-แสดงดนตรีสดในร้านได้ แต่งดเต้นรำ)
– ศูนย์การค้าและห้างสรรพสินค้า เปิดบริการได้ตามปกติ (จำกัดจำนวนคน งดจัดกิจกรรมส่งเสริมการขาย)
– สถานศึกษา, สถาบันกวดวิชา เรียนแบบปกติ/ผสมผสาน
– สถานที่ออกกำลังกายกลางแจ้ง, ยิม, ฟิตเนส เปิดบริการปกติ แข่งขันได้โดยจำกัดผู้ชม
พื้นที่สีเหลือง
– ร้านอาหาร เปิดได้ไม่เกิน 24.00 น. (สามารถรับประทานอาหาร และดื่มสุราในร้านได้)
– สถานบันเทิง ผับ บาร์ เปิดได้ไม่เกิน 24.00 น. (ดื่มสุรา-แสดงดนตรีสดในร้านได้ แต่งดเต้นรำ)
– ศูนย์การค้าและห้างสรรพสินค้า เปิดบริการได้ตามปกติ (จำกัดจำนวนคน งดจัดกิจกรรมส่งเสริมการขาย)
– สถานศึกษา, สถาบันกวดวิชา เรียนแบบปกติ/ผสมผสาน
– สถานที่ออกกำลังกายกลางแจ้ง, ยิม, ฟิตเนส เปิดบริการปกติ แข่งขันได้โดยจำกัดผู้ชม
พื้นที่สีเขียว  
– ร้านอาหาร เปิดบริการได้ตามปกติ
– สถานบันเทิง ผับ บาร์ เปิดบริการได้ตามปกติ
– ศูนย์การค้าและห้างสรรพสินค้า เปิดบริการได้ตามปกติ (จำกัดจำนวนคน งดจัดกิจกรรมส่งเสริมการขาย)
– สถานศึกษา, สถาบันกวดวิชา เรียนแบบปกติ/ผสมผสาน
– สถานที่ออกกำลังกายกลางแจ้ง, ยิม, ฟิตเนส เปิดบริการปกติ แข่งขันได้โดยจำกัดผู้ชม
ทั้งนี้ จังหวัดอาจกำหนดพื้นที่ย่อยมีมาตรการเข้มกว่าศบค.กำหนดได้ ตามสถานการณ์โรคของจังหวัด
นอกจากนี้ที่ประชุมมีมติต่ออายุมาตรการ พ.ร.ก.ฉุกเฉินออกไปอีก 1 เดือนจากเดิมที่จะหมดอายุในวันที่ 28 ก.พ.2564 เป็นหมดอายุในวันที่ 31 มี.ค.2564 เพื่อเป็นการควบคุมการแพร่ระบาดโควิดต่อเนื่องต่อไป